smcproject/ml-wiki-sentences huggingface dataset:
പരമശിവന്റെ ഒരു മൂർത്തിഭേദമാണ് ദക്ഷിണാമൂർത്തി ( Tamil : தட்சிணாமூர்த்தி, Sanskrit : दक्षिणामूर्ति ) .
പേരാലിന്റെ ചുവട്ടിൽ തെക്കോട്ടുതിരിഞ്ഞ് ചിന്മുദ്രാങ്കിതനായിരിക്കുന്ന ദക്ഷിണാമൂർത്തിയുടെ സമീപം തത്ത്വജിജ്ഞാസുക്കളായ മുനിമാർ ഇരിക്കുന്നു.
ദക്ഷിണാമൂർത്തിയുടെ ചിന്മുദ്ര മഹർഷിമാരുടെ എല്ലാ സംശയങ്ങളും ഇല്ലാതാക്കുന്നതിനു സമർഥമാണത്രെ.
ലോകത്തിന്റെ ഗുരുവാണ് ദക്ഷിണാമൂർത്തി എന്ന്‌ സങ്കല്പം.
സരസ്വതി ദേവിക്ക് സമാനമായി വിദ്യ പകർന്നു നൽകുന്ന ശിവരൂപമാണ് ഇത്.
വിദ്യാർഥികൾ ശിവനെ ഈ രൂപത്തിൽ ആരാധിച്ചാൽ വിദ്യാ വിജയവും ഐശ്വര്യവും ലഭിക്കും എന്നാണ് വിശ്വാസം.
വിജയദശമി ദിവസം ദക്ഷിണാമൂർത്തി ക്ഷേത്രത്തിൽ വിദ്യാരംഭം നടത്തുന്നത് ഐശ്വര്യകരമാണ് എന്നും വിശ്വാസം ഉണ്ട്.
അനുകൂലൻ
ദക്ഷിണൻ എന്ന പദത്തിന് അനുകൂലൻ എന്നർഥമുണ്ട്.
അനുകൂലഭാവത്തിൽ അനുഗ്രഹതത്പര ഭാവത്തിൽ സ്ഥിതിചെയ്യുന്നവൻ എന്ന് ദക്ഷിണാമൂർത്തി എന്ന പദത്തിന് അർഥം കല്പിക്കാം.
സതീവിയോഗംമൂലം തപസ്സനുഷ്ഠിച്ച പരമശിവന്റെ മൂർത്തിഭേദമാണ് ദക്ഷിണാമൂർത്തി എന്നാണ് പറയപ്പെടുന്നത്.
വേദാന്തതത്ത്വം മുനിമാർക്ക് ഉപദേശിക്കുന്നതിന് ഈ സന്ദർഭം പ്രയോജനപ്രദമായി.
ഏതു സംശയവുമായി എത്തുന്ന മുനിമാർക്കും ദക്ഷിണാമൂർത്തിയുടെ സാമീപ്യത്താൽത്തന്നെ സംശയനിവാരണമുണ്ടാകുന്നു.
ഗുരുവിന്റെ മൌനം വ്യാഖ്യാനമായിത്തീരുന്നതായി ശിഷ്യർക്കനുഭവപ്പെടുന്നു.
പരമശിവനെ ഗുരു ആയി സ്വീകരിക്കുന്ന മൂർത്തിഭേദമാണിത്.
മൗനരൂപമായ വ്യാഖ്യാനത്താൽ ശിഷ്യർ സംശയനിവൃത്തിനേടി നിർമ്മലചിത്തരായിത്തീരുന്നു.
ഗുരോസ്തുമൌനം വ്യാഖ്യാനം, ശിഷ്യാസ്തു ഛിന്നസംശയാഃ എന്ന വാക്യം ഈ ഭാവത്തെ വിശദമാക്കുന്നു.
ദക്ഷിണാമൂർത്തിഭേദം പതിനാറാം നൂറ്റാണ്ടിലെ ദക്ഷിണാമൂർത്തിസ്വാമിയുടെ വിഗ്രഹം ചെന്നയിലുള്ള കപിലീശ്വർ ക്ഷേത്രത്തിന്റെ ഗോപുരം
ബ്രഹ്മജ്ഞാനം സൂചിപ്പിക്കുന്ന ഹസ്തമുദ്രയാണ് ദക്ഷിണാമൂർത്തിയുടെ ചിന്മുദ്ര.
ജപമാല കയ്യിലുണ്ട്.
ജ്ഞാനപ്പഴമായി ആരാധിക്കുന്ന സുബ്രഹ്മണ്യനും ഭഗവതിയുടെ ജ്ഞാനമൂർത്തിഭേദങ്ങളായ സരസ്വതി , ത്രിപുരസുന്ദരി എന്നിവരും ജ്ഞാനമുദ്രയും ജപമാലയും ധരിക്കുന്നതായി പറയപ്പെടുന്നു.
മഹേശൻ, മഹായോഗി, പശുപതി തുടങ്ങിയ ശിവതത്ത്വഭേദങ്ങളും ദക്ഷിണാമൂർത്തിഭേദത്തിനു സമാനമായ തത്ത്വം ഉൾക്കൊള്ളുന്നു.
ദക്ഷിണാമൂർത്തിതന്നെ വ്യാഖ്യാനം, ജ്ഞാനം, യോഗം, വീണാധരം എന്ന് നാല് രീതികളിലുണ്ട്.
ഈ മൂർത്തിഭേദങ്ങൾക്ക് അതിനനുസരിച്ച് ധ്യാനവും ധ്യാനത്തിനനുസരിച്ച് വിഗ്രഹവും വ്യത്യസ്തമായിരിക്കും.
ശിവക്ഷേത്രങ്ങളിൽ ചിലത് ദക്ഷിണാമൂർത്തിക്ഷേത്രങ്ങളാണ്.
ഉദാഹരണമായി, എറണാകുളം ജില്ലയിൽ പെരിയാറിന്റെ കരയിൽ ചൊവ്വര ദേശത്ത് സ്ഥിതിചെയ്യുന്ന ചിദംബരേശ്വരം ശിവക്ഷേത്രത്തിലെ മൂർത്തി ദക്ഷിണാമൂർത്തിയാണെന്നു പ്രസിദ്ധിയുണ്ട്.
വൈക്കം ശിവക്ഷേത്രത്തിലെ മൂർത്തിയ്ക്ക് രാവിലെ ദക്ഷിണാമൂർത്തീഭാവമാണ്.
മലപ്പുറം ജില്ലയിൽ എടപ്പാളിനടുത്ത് ശുകപുരത്തുള്ള ദക്ഷിണാമൂർത്തി ക്ഷേത്രം പ്രസിദ്ധമാണ്.
എറണാകുളം ജില്ലയിൽത്തന്നെ, വെള്ളാരപ്പള്ളി ദേശത്ത് പെരിയാറിന്റെ കരയിലുള്ള തിരുവൈരാണിക്കുളം ദക്ഷിണാമൂർത്തിക്ഷേത്രം , കേരളത്തിൽ സ്വരൂപത്തോടുകൂടി ദക്ഷിണാമൂർത്തിപ്രതിഷ്ഠയുള്ള ഏക ക്ഷേത്രമാണ്.
പ്രസിദ്ധമായ തിരുവൈരാണിക്കുളം മഹാദേവക്ഷേത്രത്തിന്റെ തെക്കുഭാഗത്ത് സ്ഥിതിചെയ്യുന്ന ഈ ക്ഷേത്രം, 2019-ൽ പുനരുദ്ധരിയ്ക്കുകയാണുണ്ടായത്.
വേദാന്ത സദസ്സിലും വിദ്യാരംഭ സന്ദർഭത്തിലും ദക്ഷിണാമൂർത്തിയെ സ്മരിക്കുന്ന പതിവുണ്ട്.
ദക്ഷിണാമൂർത്ത്യുപനിഷത്ത്, ദക്ഷിണാമൂർത്തിസ്തവം തുടങ്ങിയ അനേകം കൃതികളിൽ ദക്ഷിണാമൂർത്തിയുടെ വർണന കാണാം.
ദക്ഷിണാമൂർത്തിയെ പ്രകീർത്തിക്കുന്ന അനേകം സ്തോത്രകാവ്യങ്ങളുണ്ട്.
ശ്രീശങ്കരാചാര്യരുടെ ദക്ഷിണാമൂർത്തിസ്തവമാണ് ഇവയിൽ പ്രമുഖം.
ശിവതത്ത്വത്തെപ്പറ്റി ജിജ്ഞാസുക്കളായ മുനിമാർക്ക് മാർക്കണ്ഡേയമുനി ഉപദേശിക്കുന്നതാണ് ദക്ഷിണാമൂർത്ത്യുപനിഷത്ത്.
യാതൊന്നുകൊണ്ടാണോ ദക്ഷിണാമുഖൻ എന്നു പേരുള്ള ശിവൻ ദൃഷ്ടിഗോചരനായി ഭവിക്കുന്നത് അതാണ് പരമരഹസ്യമായ ശിവതത്ത്വജ്ഞാനം എന്ന മുഖവുരയോടെയാണ് മാർക്കണ്ഡേയമുനിയുടെ ഉപദേശം.
ദക്ഷിണാമൂർത്തിയെ ധ്യാനിക്കുന്നതിനു ചൊല്ലേണ്ട അനേകം മന്ത്രങ്ങളും അവയുടെ ഋഷി, ഛന്ദസ്സ്, ദേവത എന്നിവയും ഓരോ മന്ത്രത്തോടൊപ്പം ചൊല്ലേണ്ട ധ്യാനവും ഈ ഉപനിഷത്തിൽ വർണിക്കുന്നുണ്ട്.
ധ്യാനങ്ങളിൽ ദക്ഷിണാമൂർത്തിയുടെ സ്വരൂപവർണനയാണ് പ്രധാനം.
ഉദാഹരണമായി, ' വിഷ്ണു ഋഷിഃ, അനുഷ്ടുപ് ഛന്ദഃ, ദക്ഷിണാമുഖോ ദേവതാ എന്ന അനുസ്മരണത്തോടെ ചൊല്ലുന്ന മന്ത്രമാണ് ഓം നമോ ഭഗവതേതുഭ്യം വടമൂലവാസിനേ പ്രജ്ഞാമേധാദി സിദ്ധിദായിനേ, മായിനേനമഃ വാഗീശായ മഹാജ്ഞാനസ്വാഹാ എന്നത്.
ഈ മന്ത്രത്തോടൊപ്പം ചൊല്ലുന്നതും ദക്ഷിണാമൂർത്തിയുടെ സ്വരൂപവർണനയുള്ളതുമായ ധ്യാനമിതാണ്:
മുദ്രാ പുസ്തക വഹ്നി നാഗ വിലസദ് ബാഹും പ്രസന്നാനനം മുക്താഹാരവിഭൂഷണം ശശികലാഭാസ്വത്കിരീടോജ്ജ്വലം അജ്ഞാനാപഹമാദിമാദിമഗിരാമർഥം ഭവാനീപതിം ന്യഗ്രോധാന്തനിവാസിനം പരഗുരും ധ്യായാമ്യഭീഷ്ടാപ്തയേ.
(അഭയമുദ്ര, ജ്ഞാനമുദ്ര, പുസ്തകം, അഗ്നി , സർപ്പങ്ങൾ എന്നിവയാൽ ശോഭിക്കുന്ന കൈകളോടുകൂടിയവനും പ്രസന്നവദനനും മുത്തുമാല അണിഞ്ഞവനും ചന്ദ്രക്കലയാൽ ശോഭിക്കുന്ന ഉജ്ജ്വലമായ കിരീടത്തോടുകൂടിയവനും അജ്ഞാന നാശകനും ആദിപുരുഷനും ഓംകാരപ്പൊരുളും പാർവതീപതിയും വടവൃക്ഷച്ചുവട്ടിൽ സ്ഥിതിചെയ്യുന്നവനും എല്ലാവർക്കും ഗുരുവുമായ ദേവനെ അഭീഷ്ടസിദ്ധിക്കായി ഞാൻ ധ്യാനിക്കുന്നു.)
മറ്റു ധ്യാനങ്ങളിൽ വർണിച്ചിരിക്കുന്ന സ്വരൂപവിശേഷമനുസരിച്ച് സഫ്ടികംപോലെയും വെള്ളിപോലെയും ധവള വർണത്തോടുകൂടിയവനും മുക്കണ്ണനും പരശു, മാൻ എന്നിവ കൈകളിലുള്ളവനും ഒരു കൈ ജംഘയിൽ സ്പർശിച്ചിട്ടുള്ളവനും കൈയിൽ വീണയും പുസ്തകവും ധരിച്ചിരിക്കുന്നവനും വ്യാഘ്രചർമം ധരിച്ചിരിക്കുന്നവനും വ്യാഖ്യാപീഠത്തിലിരിക്കുന്നവനും ഒരു കൈയിൽ അഭയദാനമുദ്രയോടുകൂടിയവനുമാണ് ദക്ഷിണാമൂർത്തി.
രഥാക്രാന്ത വിഭാഗത്തിൽപ്പെടുന്ന 64 തന്ത്രങ്ങളിലൊന്ന് ദക്ഷിണാമൂർത്തിതന്ത്രമാണ്.
പുറംകണ്ണികൾ Dakshinamurthy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://templenet.com/beliefs/dakshina.html http://www.gurusfeet.com/guru/dakshinamurthy Archived 2017-09-14 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദക്ഷിണാമൂർത്തി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ലണ്ടൻ മിഷനറി സൊസൈറ്റി Around 1900, the London Missionary Society produced a series of glass magic lantern slides depicting the missionary efforts of David Livingstone such as this one.
1795 - ൽ ഇംഗ്ലണ്ടിൽ രൂപംകൊണ്ട മിഷനറി സംഘടനയാണ് ലണ്ടൻ മിഷനറി സൊസൈറ്റി.
Archived 2019-04-09 at the Wayback Machine .
ചൈനയിൽ നിന്നുള്ള റോബർട്ട് മോറിസൺ Archived 2019-04-09 at the Wayback Machine .
ആദ്യ മിഷണറിയായിരുന്ന ഈ സംഘടന  പ്രത്യേകിച്ച് ഒരു സഭാ വിഭാഗത്തിൻറെയും നിയന്ത്രണമില്ലാത്ത സ്വതന്ത്രമായ സുവിശേഷപ്രവ൪ത്തനം ലക്ഷ്യമിട്ട്  ആരംഭിച്ചതും കൗൺസിൽ ഫോർ വേൾഡ് മിഷൻറെ (CWM) ഒരു ഘടകവുമാണ്.
പുതിയ ഭൂഭാഗങ്ങളെപ്പറ്റിയുള്ള അറിവ് വർദ്ധിച്ചതോടെ, ഇന്ത്യ, ആഫ്രിക്ക എന്നീ വൻകരകളിലെ ജനങ്ങളുടെ ദയനീയമായ ജീവിതസാഹചര്യങ്ങളെപ്പറ്റി യൂറോപ്പ്യന്മാർക്കുള്ള അവബോധം വർദ്ധിച്ചു.
ഇതിന് കാരണങ്ങൾ ജാതിസമ്പ്രദായവും അന്ധവിശ്വാസങ്ങളുമാണെന്ന് അവർ മനസ്സിലാക്കി.
എല്ലാറ്റിനുമുപരിയായി മനുഷ്യവർഗ്ഗത്തിൻറെ അന്തസ്സും സ്വയാഭിമാനവും അടിവരയിടുന്ന ക്രിസ്തുവിൻറെ സുവിശേഷത്തിലൂടെ മാത്രമേ ഈ അവസ്ഥയ്ക്ക് ഒരു പരിഹാരമുണ്ടാവുകയുള്ളു എന്ന അവബോധം അവർക്കുണ്ടായി.
ഇന്ത്യയിൽ പ്രവർത്തിയ്ക്കാൻ എൽ. എം. എസ്സ്.
മിഷനറിമാർക്ക് തീവ്രമായ അഭിനിവേശം നൽകിയത് ഈഘടകമായിരുന്നു.
അങ്ങനെ അവർ സ്വന്തം നാട്ടിലെ സുഖസൗകര്യങ്ങളെല്ലാമുപേക്ഷിച്ച് ഇന്ത്യയിലേയ്ക്ക് വന്നു.
ഇവിടത്തെ പക൪ച്ച വ്യാധികൾക്കോ, കഠിനമായ കാലാവസ്ഥയ്ക്കോ സാമൂഹ്യമായ എതി൪പ്പുകൾക്കോ അവരെ പിന്തിരിപ്പിയ്ക്കാൻ കഴിഞ്ഞില്ല.
ഇന്ത്യയിലെ ജനങ്ങളുടെ ജീവിതസാഹചര്യങ്ങൾ മെച്ചപ്പെടുത്താൻ പ്രയത്നിച്ചതിലുടെ ആധുനിക ഇന്ത്യൻ സമൂഹത്തിൻറെ വിത്തുപാകുകയായിരുന്നു അവർ ചെയ്തത്.
എൽ. എം. എസ്സ്.
മിഷനറിമാർ പോയ ഇടങ്ങളിലെല്ലാം അവർ സാമൂഹ്യപരിവർത്തനത്തിൻറെ ദീപശിഖാ വാഹകരായിരുന്നു.
അറിയപ്പെടാത്ത നാടുകളിൽ കടന്നുചെല്ലാൻ അവരെ പ്രേരിപ്പിച്ചത് അവരിലെ സാഹസികബോധമായിരുന്നു.
ആഫ്രിക്കയിൽ വിക്ടോറിയാ വെള്ളച്ചാട്ടവും നൈൽനദിയുടെ ഉത്ഭവസ്ഥാനവും കണ്ടെത്തിയ ഡേവിഡ് ലിവിംഗ്സ്റ്റൺ ഒരു എൽ. എം. എസ്സ്.
മിഷനറിയായിരുന്നു.
യൂറോപ്പിലെ വൻകിട മുതലാളിമാർ ആഫ്രിക്കക്കാരെ അടിമകളായി പിടിച്ചുകൊണ്ടുവരാൻ തുടങ്ങിയപ്പോൾ, അടിമത്തവിരുദ്ധസമിതികൾ രൂപീകരിച്ചുകൊണ്ടാണ് എൽ. എം. എസ്സ്.
ഇതിനെ പ്രതിരോധിച്ചത്.
ജോൺ റൈലാൻറ് (John Ryland), വില്ല്യംകേരി, എച്ച്. ഓ. വിൽസ് തുടങ്ങിയ എൽ. എം. എസ്സ്.
മിഷനറിമാർ, അടിമത്തവിരുദ്ധപ്രസ്ഥാനത്തിൻറെ മുന്നണിപ്പോരാളികളായിരുന്നു.
ധാരാളം മിഷനറിമാർ അവർ പോയ ദേശങ്ങളിൽ രക്തസാക്ഷികളായി.
ഉമ്മൻ ചാണ്ടി ഇംഗ്ലീഷ് വിലാസം https://ml.wikipedia.org/wiki/Oommen_Chandy
കേരളത്തിന്റെ മുൻ മുഖ്യമന്ത്രിയും മുതിർന്ന ഇന്ത്യൻ നാഷണൽ കോൺഗ്രസ് നേതാക്കളിൽ ഒരാളുമായിരുന്നു ഉമ്മൻ ചാണ്ടി (31 ഒക്ടോബർ,1943 - 18 ജൂലൈ 2023) .
2020-ൽ നിയമസഭ അംഗമായി 50 വർഷം പിന്നിട്ട ഉമ്മൻ ചാണ്ടി
2004-2006, 2011–2016 എന്നീ വർഷങ്ങളിൽ രണ്ട് തവണയായി ഏഴ് വർഷക്കാലം കേരള മുഖ്യമന്ത്രിയായിരുന്നു.
തൊഴിൽവകുപ്പ് മന്ത്രി (1977-1978), ആഭ്യന്തരവകുപ്പ് മന്ത്രി (1982), ധനകാര്യവകുപ്പ് മന്ത്രി (1991–1994), 12-ാം കേരള നിയമസഭയിലെ പ്രതിപക്ഷ നേതാവ് (2006–2011) എന്നീ നിലകളിലും പ്രവർത്തിച്ചിട്ടുണ്ട്.
1970 മുതൽ 2023 വരെ പുതുപ്പള്ളിയിൽ നിന്നു തുടർച്ചയായി പന്ത്രണ്ട് തവണയായി 53 വർഷം കേരള നിയമസഭാംഗമായി തിരഞ്ഞെടുക്കപ്പെട്ടു.
1992 മുതൽ 2023 വരെ കോൺഗ്രസ് പ്രവർത്തക സമിതി അംഗവും 2018 മുതൽ 2023 വരെ ആന്ധ്രാപ്രദേശിന്റെ ചുമതലയുള്ള എ.ഐ.സി.സി ജനറൽ സെക്രട്ടറിയുമായിരുന്നു.
ഏറ്റവും കൂടുതൽ (19,078) ദിവസം നിയമസഭ സാമാജികനായിരുന്ന ഇന്ത്യൻ നാഷണൽ കോൺഗ്രസ് പാർട്ടി നേതാവ് എന്ന റെക്കോർഡും അദ്ദേഹത്തിന്റെ പേരിലാണ്.
1943 ഒക്ടോബർ 31ന് പുതുപ്പള്ളി കരോട്ട് വള്ളക്കാലിൽ കെ.ഒ. ചാണ്ടിയുടെയും ബേബി ചാണ്ടിയുടെയും മകനായി കോട്ടയം ജില്ലയിലെ കുമരകത്ത് ജനനം.
പുതുപ്പള്ളി സെന്റ് ജോർജ്ജ് ഹൈസ്കൂളിലെ വിദ്യാഭ്യാസത്തിന് ശേഷം കോട്ടയം സി.എം.എസ്. കോളേജ്, ചങ്ങനാശ്ശേരി എസ്.ബി. കോളേജ് എന്നിവിടങ്ങളിൽ പഠനം നടത്തി ബി.എ ബിരുദം നേടി.
എറണാകുളം ലോ കോളേജിൽ നിന്ന് നിയമ ബിരുദവും സമ്പാദിച്ചു.
അർബുദബാധയെത്തുടർന്ന് ബംഗളുരുവിലെ ചിന്മയ മിഷൻ ആശുപത്രിയിൽ ചികിത്സയിലിരിക്കവേ 2023 ജൂലൈ 18ന് പുലർച്ചെ 4:25ന് അന്തരിച്ചു.
Oomman chandy രാഷ്ട്രീയ ജീവിതം
കേരളത്തിലെ
മികച്ച സംഘാടകനായിരുന്ന മുതിർന്ന 
കോൺഗ്രസ് നേതാവും മുൻ മുഖ്യമന്ത്രിയുമായിരുന്നു ഉമ്മൻചാണ്ടി.
പാർട്ടിയിലും സർക്കാരിലുമുണ്ടാവുന്ന പ്രശ്നങ്ങളിൽ അതിവേഗം തീർപ്പുണ്ടാക്കുക എന്നത് അദ്ദേഹത്തിൻ്റെ രീതിയായിരുന്നു.
സ്കൂളിൽ പഠിക്കുമ്പോഴെ കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യുവിലൂടെയാണ് രാഷ്ട്രീയത്തിൽ എത്തിയത്.
പുതുപ്പള്ളി സെൻ്റ് ജോർജ് ഹൈസ്കൂളിലെ കെ.എസ്.യു യൂണിറ്റ് പ്രസിഡൻറ് മുതൽ കേരളത്തിൻ്റെ മുഖ്യമന്ത്രി സ്ഥാനം വരെ എത്തി നിൽക്കുന്നതാണ് ഉമ്മൻ ചാണ്ടിയുടെ രാഷ്ട്രീയ ജീവിതം.
കേരള ബാലജനസഖ്യം സംസ്ഥാന പ്രസിഡൻ്റായും പ്രവർത്തിച്ചു.
പിന്നീട് കെ.എസ്.യു , യൂത്ത് കോൺഗ്രസ് സംഘടനകളുടെ സംസ്ഥാന പ്രസിഡൻറായി തുടർന്ന് എ.ഐ.സി.സി അംഗമായി.
1970 മുതൽ 2023 വരെ നീണ്ട 53 വർഷമായി പുതുപ്പള്ളിയിൽ നിന്ന് നിയമസഭ അംഗമായി തുടർന്ന ഉമ്മൻ ചാണ്ടിയുടെ ആദ്യ മത്സരം 1970-ൽ പുതുപ്പള്ളി നിയോജക മണ്ഡലത്തിൽ നിന്നായിരുന്നു.
സി.പി.എം എം.എൽ.എ യായിരുന്ന ഇ.
എം. ജോർജിനെ ഏഴായിരത്തിൽ പരം വോട്ടിന് പരാജയപ്പെടുത്തി ആദ്യമായി നിയമസഭ അംഗമായി തിരഞ്ഞെടുക്കപ്പെട്ടു.
പിന്നീട് നടന്ന എല്ലാ നിയമസഭ തിരഞ്ഞെടുപ്പുകളിലും (1977, 1980, 1982, 1987, 1991, 1996, 2001, 2006, 2011, 2016, 2021) അദ്ദേഹം പുതുപ്പള്ളിയിൽ നിന്ന് നിയമസഭയിലെത്തി.
1977-ൽ കെ. കരുണാകരൻ മന്ത്രിസഭയിലും 1978-ൽ എ.കെ. ആൻറണി മന്ത്രിസഭയിലും അദ്ദേഹം തൊഴിൽ വകുപ്പ് മന്ത്രിയായി.
1981-1982 കാലഘട്ടത്തിൽ കരുണാകരൻ മന്ത്രിസഭയിൽ ആഭ്യന്തര വകുപ്പ് മന്ത്രിയായിരുന്നു.
1991-1995 ലെ കരുണാകരൻ മന്ത്രിസഭയിൽ ധനകാര്യം വകുപ്പ് മന്ത്രിയായി.
1980-കളിൽ കേരളത്തിലെ കോൺഗ്രസ് പാർട്ടിയിൽ ആൻറണി വിഭാഗം (എ) ഗ്രൂപ്പ് രൂപീകരിച്ചപ്പോൾ ഉമ്മൻ ചാണ്ടി നിയമസഭകക്ഷി നേതാവായി.
1982-ൽ അദ്ദേഹം ഐക്യ ജനാധിപത്യ മുന്നണിയുടെ കൺവീനറായി.
2004-ൽ എ.കെ. ആൻ്റണി മുഖ്യമന്ത്രി പദം രാജി വയ്ച്ചപ്പോൾ ഉമ്മൻ ചാണ്ടി ആദ്യമായി കേരളത്തിൻ്റെ മുഖ്യമന്ത്രിയായി തിരഞ്ഞെടുക്കപ്പെട്ടു.
2006-ലെ നിയമസഭ തിരഞ്ഞെടുപ്പിൽ യു.ഡി.എഫ് തോൽക്കുന്നത് വരെ അദ്ദേഹം മുഖ്യമന്ത്രിയായി തുടർന്നു.
വി.എസ്. അച്യുതാനന്ദൻ മുഖ്യമന്ത്രിയായിരുന്ന 2006-ലെ പന്ത്രണ്ടാം കേരള നിയമസഭയിൽ പ്രതിപക്ഷ നേതാവായിരുന്ന ഉമ്മൻചാണ്ടി
പിന്നീട് 2011-ലെ നിയമസഭ തിരഞ്ഞെടുപ്പിൽ യു.ഡി.എഫ് ജയിച്ചപ്പോൾ വീണ്ടും മുഖ്യമന്ത്രിയായി തിരഞ്ഞെടുക്കപ്പെട്ടു.
രണ്ട് എം.എൽ.എമാരുടെ മാത്രം പിന്തുണയോടെ അധികാരത്തിലേറിയ അദ്ദേഹം 2016-ൽ അഞ്ച് വർഷം കാലാവധി പൂർത്തിയാക്കി.
കേരള സംസ്ഥാനത്തെ ഒരു മന്ത്രി എന്ന നിലയിൽ കേരളത്തിൻ്റെ വികസനത്തിൽ ഉമ്മൻ ചാണ്ടി വലിയ പങ്ക് വഹിച്ചിട്ടുണ്ട്.
1991-ൽ ധനകാര്യ വകുപ്പ് മന്ത്രിയായിരിക്കെ അവതരിപ്പിച്ച ബജറ്റ് കേരള വികസനത്തിലെ നാഴികക്കല്ലാണ്.
പ്രീഡിഗ്രി വിദ്യാഭ്യാസം സർക്കാർ ചിലവിലാക്കിയതും ചെലവ് കുറഞ്ഞ രാജ്യാന്തര വിമാന സർവീസ് കേരളത്തിലെ എല്ലാ വിമാനതാവളങ്ങളിൽ നിന്നും ആരംഭിച്ചതും ഉമ്മൻ ചാണ്ടിയുടെ പരിഷ്കാരങ്ങളാണ്.
വല്ലാർപാടം കണ്ടയ്നർ ടെർമിനലിൻ്റെ പണി തുടങ്ങാൻ കഴിഞ്ഞതും വിഴിഞ്ഞം തുറമുഖം യാഥാർത്ഥ്യമാക്കാനും കൊച്ചി മെട്രോ സർവീസ് ആരംഭിച്ചതും അദ്ദേഹത്തിൻ്റെ പ്രയത്നഫലം കൊണ്ടാണ്.
കർഷക തൊഴിലാളി പെൻഷൻ, തൊഴിലില്ലായ്മ വേതനം തുടങ്ങിയ ക്ഷേമ പെൻഷനുകൾ എല്ലാ മാസവും നൽകാൻ തീരുമാനിച്ചതും അദ്ദേഹത്തിൻ്റെ സംഭാവനകളാണ്.
2006 ജനുവരിയിൽ സ്വിറ്റ്സർലണ്ടിലെ ദാവോസിൽ നടന്ന 35-മത് ലോക സാമ്പത്തിക ഫോറത്തിൽ പങ്കെടുത്ത് ഒരു റെക്കോർഡിനും അർഹനായി ചരിത്രത്തിൽ ആദ്യമായാണ് ഒരു കേരള മുഖ്യമന്ത്രി ഇതിൽ സംബന്ധിക്കുന്നത്.
നിയമസഭാ 50 വർഷം
1970-ലെ നിയമസഭാ തെരഞ്ഞെടുപ്പിൽ പുതുപ്പള്ളി മണ്ഡലത്തിൽ നിന്നും ഇടതുപക്ഷ മുന്നണി സ്ഥാനാർത്ഥി ആയിരുന്ന ഇ.
എം.ജോർജിനെ 7258 വോട്ടിന് പരാജയപ്പെടുത്തിയാണ് ഉമ്മൻ ചാണ്ടി ആദ്യം കേരള നിയമസഭയിലെ അംഗമാകുന്നത്.
പിന്നീട് 1977, 1980, 1982, 1987, 1991, 1996, 2001, 2006, 2011, 2016, 2021 വർഷങ്ങളിൽ നടന്ന തിരഞ്ഞെടുപ്പുകളിൽ പുതുപ്പള്ളിയിൽ നിന്നു തന്നെ ഉമ്മൻ ചാണ്ടി നിയമസഭയിലേക്ക് തെരഞ്ഞെടുക്കപ്പെട്ടു.
1977-ൽ കെ. കരുണാകരന്റെ നേതൃത്വത്തിലുള്ള മന്ത്രിസഭയിലും തുടർന്ന് എ.കെ. ആന്റണിയുടെ മന്ത്രിസഭയിലും തൊഴിൽ വകുപ്പ് മന്ത്രിയായിരുന്നു.
തൊഴിലില്ലായ്മ വേതനം നടപ്പിലാക്കിയത് ഇദ്ദേഹത്തിന്റെ ഭരണ കാലത്താണ്.
1981 ഡിസംബർ മുതൽ 1982 മാർച്ച് വരെ നിലവിലിരുന്ന രണ്ടാം കരുണാകരൻ മന്ത്രിസഭയിൽ ഉമ്മൻചാണ്ടി സംസ്ഥാന ആഭ്യന്തര വകുപ്പ് മന്ത്രിയായിരുന്ന കാലയളവിലാണ് കേരള പോലീസിൻ്റെ യൂണിഫോമിന് പരിഷ്കാരങ്ങൾ വരുന്നത്.
1980 വരെ
പോലീസ് കോൺസ്റ്റബിൾ, ഹെഡ് കോൺസ്റ്റബിൾ എന്നിവർ ധരിച്ചിരുന്ന പാവാട പോലെ തോന്നിപ്പിക്കുന്ന കാക്കിനിക്കറിന് പകരം പാൻ്റ്സ് നിലവിൽ വന്നു.
കോൺസ്റ്റബിൾമാർ ഉപയോഗിച്ചിരുന്ന കൂമൻ തൊപ്പി മാറ്റി പകരം എല്ലാവർക്കും പോലീസ് ക്യാപ് എന്ന പുതിയ ഡിസൈനിൽ കേരള പോലീസിൻ്റെ യൂണിഫോം പരിഷ്കരിക്കപ്പെട്ടു.
എൺപതുകളുടെ തുടക്കത്തിൽ കോൺഗ്രസിനുള്ളിൽ രൂപമെടുത്ത ആന്റണി വിഭാഗത്തിലെ പ്രബല നേതാക്കളിൽ ഒരാളായിരുന്നു ഉമ്മൻ ചാണ്ടി.
രണ്ടു വർഷത്തോളം ആന്റണിക്കൊപ്പം ഔദ്യോഗിക കോൺഗ്രസ് നേതൃത്വം നൽകിയിരുന്ന മുന്നണി വിട്ട് പ്രവർത്തിച്ചു.
1982-ൽ ഇടതു മുന്നണി വിട്ട് എ.കെ. ആൻ്റണിക്കൊപ്പം കോൺഗ്രസിൽ മടങ്ങി എത്തിയ ഇദ്ദേഹം നിയമസഭാ കക്ഷി ഉപനേതാവായി.
തുടർന്ന് കുറെ വർഷങ്ങൾ അദ്ദേഹം സംഘടനാ പ്രവർത്തനങ്ങളിൽ ശ്രദ്ധ കേന്ദ്രീകരിച്ചു.
ഇക്കാലയളവിൽ ഇദ്ദേഹം യു.ഡി.എഫ്. കൺവീനറായും (1982-86) പ്രവർത്തിച്ചിട്ടുണ്ട്.
1991-ൽ കരുണാകരൻ മന്ത്രിസഭയിൽ ധനമന്ത്രിയായി.
പാർട്ടിക്കുള്ളിൽ കരുണാകരൻ-ആന്റണി വിഭാഗങ്ങൾ തമ്മിലുള്ള ചേരി തിരിവ് ശക്തമായിരുന്ന ഒരു കാലഘട്ടമായിരുന്നു അത്.
1994-ൽ എം.എ .
കുട്ടപ്പന് രാജ്യസഭാ സീറ്റ് നിഷേധിച്ചതിനെ തുടർന്നുണ്ടായ പ്രശ്നങ്ങളിൽ കരുണാകരനെ വെല്ലുവിളിച്ചു കൊണ്ട് ഉമ്മൻ ചാണ്ടി മന്ത്രിസ്ഥാനം രാജി വെച്ചു.
ജനസമ്പർക്ക പരിപാടി
2004-ൽ ആദ്യമായി മുഖ്യമന്ത്രിയായ ശേഷം ജനസമ്പർക്കം എന്ന ഒരു പരാതി പരിഹരണ മാർഗ്ഗം ഉമ്മൻ ചാണ്ടി നടപ്പിൽ വരുത്തി.
ഓരോ സ്ഥലങ്ങളിൽ വിളിച്ചു ചേർക്കുന്ന പരിപാടിയിൽ മുഖ്യമന്ത്രിയായ ഉമ്മൻ ചാണ്ടി രാഷ്ട്രീയ ഭേദമെന്യെ ജനങ്ങളോട് നേരിട്ട് ഇടപെട്ട് അവരുടെ പ്രശ്നങ്ങൾക്ക് സ്ഥായിയായ പരിഹാരമാർഗ്ഗം ഉണ്ടാക്കുവാൻ ഇദ്ദേഹം അക്ഷീണം പരിശ്രമിച്ചു.
മുഖ്യമന്ത്രിയായിരുന്ന 2004-2006, 2011-2016 വർഷങ്ങളിൽ ജനസമ്പർക്ക പരിപാടി അദ്ദേഹം വിജയകരമായി നടപ്പിലാക്കി.
പ്രതിപക്ഷം ഇതിനെ രൂക്ഷമായി എതിർത്തു എങ്കിലും ജനസമ്പർക്ക പരിപാടിയിലൂടെ അദ്ദേഹം ജനകീയനായ മുഖ്യമന്ത്രിയായി സാധാരണക്കാരായ ജനങ്ങളുടെ മനസിൽ ഇടം നേടി.
കേരള മുഖ്യമന്ത്രി ദേശീയ ഉപഭോക്തൃ ദിനാഘോഷ ചടങ്ങിന്റെ ഉദ്ഘാടന പ്രഭാഷണം തിരുവനന്തപുരം, 24 ഡിസംബർ 2014
2001ൽ എ.കെ ആന്റണിയുടെ നേതൃത്വത്തിലുള്ള മന്ത്രിസഭ  അധികാരത്തിലെത്തിയപ്പോൾ ഉമ്മൻ ചാണ്ടി വീണ്ടും യു.ഡി.എഫ് കൺവീനറായി ചുമതലയേറ്റു.
മൂന്നുവർഷത്തിനുശേഷം, 2004 ഓഗസ്റ്റ് 29-ന്, ലോകസഭാ തിരഞ്ഞെടുപ്പിലെ ദയനീയ പരാജയത്തിന്റെ ഉത്തരവാദിത്തം ഏറ്റെടുത്ത് എ.കെ. ആന്റണി രാജി വെച്ചു.
തുടർന്ന് 2004 ഓഗസ്റ്റ് 31-ന് ഉമ്മൻ ചാണ്ടി കേരള മുഖ്യമന്ത്രിയായി സ്ഥാനമേറ്റു.
2006 മേയ് വരെ ഈ പദവിയിൽ തുടർന്നു.
2006-ലെ നിയമസഭാ തിരഞ്ഞെടുപ്പിൽ യു.ഡി.എഫ്. പരാജയപ്പെട്ടതിനെ തുടർന്ന് ഉമ്മൻ ചാണ്ടിയുടെ നേതൃത്വത്തിലുള്ള മന്ത്രിസഭ രാജിവെക്കുകയും വി.എസ്. അച്യുതാനന്ദന്റെ നേതൃത്വത്തിലുള്ള മന്ത്രിസഭ അധികാരമേൽക്കുകയും ചെയ്തു.
2006 മുതൽ 2011 വരെയുള്ള കാലഘട്ടത്തിൽ  ഇദ്ദേഹം പ്രതിപക്ഷ നേതാവായി പ്രവർത്തിച്ചു.
2011ൽ ഏപ്രിലിൽ നടന്ന നിയമസഭാ തിരഞ്ഞെടുപ്പിൽ വീണ്ടും യു.ഡി.എഫിന് ഭൂരിപക്ഷം ലഭിക്കുകയും 2011 മേയ് 18-നു് കേരളത്തിന്റെ ഇരുപത്തി ഒന്നാമത് മുഖ്യമന്ത്രിയായി ഉമ്മൻ ചാണ്ടി രണ്ടാം വട്ടം അധികാരമേൽക്കുകയും ചെയ്തു.
പൊതു രണത്തിന് പുറമേ ആഭ്യന്തരം, വിജിലൻസ്, ശാസ്ത്ര-സാങ്കേതികം, പരിതഃസ്ഥിതി തുടങ്ങിയ വകുപ്പുകളുടെ ചുമതലയും അദ്ദേഹം ഏറ്റെടുത്തിരുന്നു.
എന്നാൽ പാമോയിൽ കേസിൽ ഉമ്മൻ ചാണ്ടിക്കെതിരെ വിജിലൻസ് അന്വേഷണം വേണമെന്ന കോടതി ഉത്തരവിട്ടതിനെ തുടർന്ന് 2011 ഓഗസ്റ്റ് 9ന് ഇദ്ദേഹം വിജിലൻസ് വകുപ്പിന്റെ ചുമതല തിരുവഞ്ചൂർ രാധാകൃഷ്ണന് കൈമാറി.
2012 ഏപ്രിൽ 12ന് നടന്ന കോൺഗ്രസ് മന്ത്രിമാരുടെ വകുപ്പ് മാറ്റത്തെ തുടർന്ന് ആഭ്യന്തര വകുപ്പിന്റെ ചുമതല കൂടി ഇദ്ദേഹം തിരുവഞ്ചൂരിന് കൈമാറി.
എന്നാൽ മന്ത്രിസഭയിലെ ഈ അഴിച്ചു പണി കോൺഗ്രസ് പാർട്ടിക്കുള്ളിൽ തന്നെ ചില പ്രതിഷേധ സ്വരങ്ങൾക്കിടയാക്കി .
ഐക്യരാഷ്ട്ര സംഘടന ആഗോള തലത്തിൽ പബ്ലിക് സർവീസിനു നൽകുന്ന പുരസ്കാരം 2013ൽ മുഖ്യമന്ത്രിയായിരിക്കേ അദ്ദേഹത്തിന്റെ ഓഫീസിന് ലഭിച്ചു.
മുഖ്യമന്ത്രിയുടെ ജനസമ്പർക്ക പരിപാടിക്കായിരുന്നു അവാർഡ്.
സ്വകാര്യ ജീവിതം ഭാര്യ : മറിയാമ്മ(റിട്ട.കാനറ ബാങ്ക്) മക്കൾ : മറിയ ഉമ്മൻ(എൺസ്റ്റ് യങ്ങ്, ടെക്നോപാർക്ക്, തിരുവനന്തപുരം) അച്ചു ഉമ്മൻ(ബിസിനസ്, ദുബായ്) ചാണ്ടി ഉമ്മൻ (യൂത്ത് കോൺഗ്രസ്, നാഷണൽ ഔട്ട്റീച്ച് ചെയർമാൻ) മരുമക്കൾ : ഡോ.വർഗീസ് ജോർജ് പുലിക്കോട്ടിൽ ലിജോ ഫിലിപ്പ് പുല്ലാട്(ദുബായ്) ആത്മകഥ കാലം സാക്ഷി
തുറന്നിട്ട വാതിൽ വിമർശനങ്ങൾ
2013 ജൂണിൽ സോളാർ പാനൽ അഴിമതിക്കേസിൽ ചാണ്ടിയുടെ പേഴ്‌സണൽ അസിസ്റ്റന്റിനെ അറസ്റ്റ് ചെയ്തിരുന്നു.
സോളാർ അഴിമതിക്കേസിൽ ഉയർന്ന ആരോപണങ്ങളും ലൈംഗിക ആരോപണവും ഉമ്മൻ ചാണ്ടിക്കെതിരെ ഉയർന്നിരുന്നു.
എന്നാൽ സോളാർ കേസിലെ പരാതിക്കാരിയുടെ കത്തിൽ മുൻ മന്ത്രി ഗണേഷ് കുമാറിടപെട്ട് ഉമ്മൻചാണ്ടിയുടെ പേരെഴുതിച്ചേർത്തതാണെന്ന് കേരളാ കോൺഗ്രസ് ബി.യുടെ മുൻ നേതാവ് മനോജ് കുമാർ 2020 നവംബർ മാസം അവസാനം വെളിപ്പെടുത്തി.
കേസുമായി ബന്ധപ്പെട്ട കൂടുതൽ സത്യങ്ങൾ ഇനിയും പുറത്ത് വരാനുണ്ടെന്ന് ഉമ്മൻ ചാണ്ടി പുതിയ വെളിപ്പെടുത്തലുകളോടു മാധ്യമങ്ങളിലൂടെ പ്രതികരിച്ചിരുന്നു.
പദവികൾ 2023 - ഏറ്റവും കൂടുതൽ നാൾ 19,078 ദിവസം (52 വർഷം,2 മാസം, 25 ദിവസം) നിയമസഭ സാമാജികനായിരുന്ന കേരളത്തിൽ നിന്നുള്ള രാഷ്ട്രീയ നേതാവ്.
രണ്ടാമത് കെ.എം.മാണി(18,719 ദിവസം)(51 വർഷം 3 മാസം 9 ദിവസം) 2020 - നിയമസഭയിൽ 50 വർഷം (പുതുപ്പള്ളി എം.എൽ.എ) 2011-2016 - മുഖ്യമന്ത്രി 2006-2011 - പ്രതിപക്ഷ നേതാവ് 2004 -2006 - മുഖ്യമന്ത്രി 2001-2004 - യു.ഡി.എഫ്. കൺവീനർ 1991-1994 - ധനകാര്യവകുപ്പ് മന്ത്രി 1982-1986 - യു.ഡി.എഫ്. കൺവീനർ 1982 - ആഭ്യന്തരവകുപ്പ് മന്ത്രി 1977-1978 - തൊഴിൽ വകുപ്പ് മന്ത്രി 1970-മുതൽ - നിയമസഭാംഗം - പുതുപ്പള്ളി നിയമസഭാമണ്ഡലം 1969 - യൂത്ത് കോൺഗ്രസ് സംസ്ഥാന പ്രസിഡന്റ് 1967 - കെ.എസ്.യു സംസ്ഥാന പ്രസിഡന്റ് 1965 - കെ.എസ്.യു സംസ്ഥാന ജനറൽ സെക്രട്ടറി 1962-1963 കെ.എസ്.യു. കോട്ടയം ജില്ലാ സെക്രട്ടറി തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) , യു.ഡി.എഫ്. ജെ‌യ്‌ക് സി. തോമസ് സി.പി.ഐ.എം. , എൽ.ഡി.എഫ്. 2011 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) , യു.ഡി.എഫ്. സുജ സൂസൻ ജോർജ് സി.പി.ഐ.എം. , എൽ.ഡി.എഫ്. 2006 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) , യു.ഡി.എഫ്. സിന്ധു ജോയ് സി.പി.ഐ.എം. , എൽ.ഡി.എഫ്. 2001 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) , യു.ഡി.എഫ്. ചെറിയാൻ ഫിലിപ്പ് സ്വതന്ത്ര സ്ഥാനാർത്ഥി , എൽ.ഡി.എഫ്. 1996 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) , യു.ഡി.എഫ്. റെജി സക്കറിയ സി.പി.ഐ.എം. , എൽ.ഡി.എഫ്. 1991 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) , യു.ഡി.എഫ്. വി.എൻ. വാസവൻ സി.പി.ഐ.എം. , എൽ.ഡി.എഫ്. 1987 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) , യു.ഡി.എഫ്. വി.എൻ. വാസവൻ സി.പി.ഐ.എം. , എൽ.ഡി.എഫ്. 1982 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) , യു.ഡി.എഫ്. തോമസ് രാജൻ കോൺഗ്രസ് (എസ്.) , എൽ.ഡി.എഫ്. 1980 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) 1977 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) 1970 പുതുപ്പള്ളി നിയമസഭാമണ്ഡലം ഉമ്മൻ ചാണ്ടി കോൺഗ്രസ് (ഐ.) എം. ജോർജ് മരണം
മുഖ്യമന്ത്രിസ്ഥാനത്ത് തുടരവേ 2015-ലാണ് ഉമ്മൻ ചാണ്ടിയ്ക്ക് തൊണ്ടയിൽ അർബുദം കണ്ടെത്തുന്നത്.
പിന്നീട് ചികിത്സ നടത്തി രോഗവിമുക്തനായെങ്കിലും 2019-ൽ രോഗം വീണ്ടും വന്നു.
അർബുദം അദ്ദേഹത്തിന്റെ ശബ്ദത്തെ സാരമായി ബാധിയ്ക്കുകയുണ്ടായി.
എങ്കിലും 2022 ഒക്ടോബർ വരെ പരിപാടികളിൽ സജീവസാന്നിദ്ധ്യമായിരുന്നു അദ്ദേഹം.
2022 ഒക്ടോബറിൽ ബെംഗളൂരുവിലെ മകളുടെ വീട്ടിലേയ്ക്ക് താമസം മാറിയ അദ്ദേഹം പിന്നീടുള്ള സമയം മുഴുവൻ ആശുപത്രിയും വീടുമായി മാറിയിരിയ്ക്കുകയായിരുന്നു.
2023 മേയ് അഞ്ചിന് ന്യുമോണിയ ബാധിച്ച് ബെംഗളൂരു ചിന്മയ മിഷൻ ആശുപത്രിയിൽ പ്രവേശിപ്പിയ്ക്കപ്പെട്ട അദ്ദേഹം, അവിടെ വച്ച് 2023 ജൂലൈ 18-ന് പുലർച്ചെ നാലരയോടെ അന്തരിച്ചു.
തിരുവനന്തപുരം ജഗതിയിലുള്ള വീട്ടിൽ നിന്ന്
വിലാപയാത്രയായി പുതുപ്പള്ളിയിലെത്തിച്ച് ജൂലൈ 20ന് രാത്രി 11 മണിയോടെ പുതുപ്പള്ളി സെൻ്റ് ജോർജ് ഓർത്തഡോക്സ് പള്ളിയിലെ സെമിത്തേരിയിൽ സംസ്കാര ശുശ്രൂഷകൾ നടന്നു.
അവലംബം Oommen_Chandy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലിഡിയ ഫോർസൺ ഇംഗ്ലീഷ് വിലാസം https://ml.wikipedia.org/wiki/Lydia_Forson
ഘാനയിലെ ഒരു അഭിനേത്രിയും എഴുത്തുകാരിയും നിർമ്മാതാവുമാണ് ലിഡിയ ഫോർസൺ (ജനനം 24 ഒക്ടോബർ 1984).
2010-ൽ ഒരു പ്രധാന വേഷത്തിലെ മികച്ച നടിക്കുള്ള ആഫ്രിക്കൻ മൂവി അക്കാദമി അവാർഡ് അവർ നേടി.
ഫോർസൺ 1984 ഒക്ടോബർ 24-ന് ഘാനയിലെ മങ്കെസിമിൽ ജനിച്ചു.
കെന്റക്കിയിലെ വിൽമോർ എലിമെന്ററി സ്കൂളിൽ അവരുടെ പ്രാഥമിക വിദ്യാഭ്യാസം നേടി.
ഒൻപതാം വയസ്സിൽ അവരുടെ കുടുംബം ഘാനയിലേക്ക് താമസം മാറി.
അവിടെ അക്കോസോംബോ ഇന്റർനാഷണൽ സ്കൂളിൽ വിദ്യാഭ്യാസം തുടർന്ന അവർ  കുമാസിയിലെ സെന്റ് ലൂയിസ് സെക്കൻഡറി സ്കൂളിലും ചേർന്നു.
അവിടെ അവർ സെക്കൻഡറി സ്കൂൾ വിദ്യാഭ്യാസം പൂർത്തിയാക്കി.
ഫോർസൺ ഘാന സർവകലാശാലയിൽ നിന്ന് ബിരുദം നേടി.
ഇംഗ്ലീഷ് ഭാഷയിലും ഇൻഫോർമേഷൻ പഠനത്തിലും ബിരുദം നേടി.
ഹോട്ടൽ സെന്റ് ജെയിംസ് (2005), റൺ ബേബി റൺ (2006), ഡിഫറന്റ് ഷേഡ്‌സ് ഓഫ് ബ്ലൂ (2007), ദി നെക്സ്റ്റ് മൂവി സ്റ്റാർ ഇൻ നൈജീരിയ (2007) എന്ന റിയാലിറ്റി ഷോയിലെ ഒരു അതിഥി വേഷത്തിലൂടെയാണ് ഫോർസന്റെ അഭിനയ ജീവിതം ആരംഭിച്ചത്.
സ്പാരോ പ്രൊഡക്ഷൻസിന്റെ സിഇഒ ഷെർലി ഫ്രിംപോങ് മാൻസോ, ഘാന ടെലിവിഷൻ പരമ്പരയായ ഡിഫറന്റ് ഷേഡ്‌സ് ഓഫ് ബ്ലൂവിൽ അവരോടൊപ്പം മുമ്പ് പ്രവർത്തിച്ചിട്ടുണ്ട്.
സ്‌കോർൺഡ് എന്ന സിനിമയിലൂടെ ഫോർസണെ വീണ്ടും സ്‌ക്രീനുകളിലേക്ക് കൊണ്ടുവന്നു.
ഈ പ്രധാന വേഷം അവരുടെ ആദ്യത്തെ ആഫ്രിക്കൻ മൂവി അക്കാദമി അവാർഡിന് (AMAA) മികച്ച വരാനിരിക്കുന്ന വനിതാ നടിയായി നാമനിർദ്ദേശം ചെയ്യപ്പെട്ടു.
2009-ൽ, ഷെർലി ഫ്രിംപോങ്-മാൻസോയുടെ അവാർഡ് നേടിയ ദി പെർഫെക്റ്റ് പിക്ചറിൽ ഫോർസൺ അഭിനയിച്ചു.
എ സ്റ്റിംഗ് ഇൻ എ ടെയിൽ, ഫോൺ സ്വാപ്പ്, മാസ്‌ക്വെറേഡ്‌സ്, കെറ്റെകെ, സൈഡ്‌ചിക് ഗാംഗ് എന്നിവയിൽ അവർ അഭിനയിച്ചിട്ടുണ്ട്.
അവാർഡുകൾ Year Award Category Result Ref 2009 African Movie Academy Award നാമനിർദ്ദേശം 2010 Best Actress in a lead role വിജയിച്ചു 2012 Ghana Movie Awards Best Screenplay ( In The Cupboard) വിജയിച്ചു 2015 Golden Icons Academy Movie Awards Best Comedic Act നാമനിർദ്ദേശം Africa Magic Viewers' Choice Awards Best Actress in a Comedy നാമനിർദ്ദേശം Best Writer (Comedy) നാമനിർദ്ദേശം Nigeria Entertainment Awards Actress of the Year (Africa) നാമനിർദ്ദേശം 2017 African Movie Academy Award Best Actress in a lead role നാമനിർദ്ദേശം 2018 Africa Magic Viewers' Choice Awards Best Supporting Actress വിജയിച്ചു 2020 People's Choice Awards നാമനിർദ്ദേശം അവലംബം
ഭാരതപ്പുഴ ഇംഗ്ലീഷ് വിലാസം https://ml.wikipedia.org/wiki/Bharathappuzha ഭാരതപ്പുഴ ഷൊർണൂർ-മംഗലാപുരം റെയിൽപ്പാതയിൽ നിന്നുളള വൈകുന്നേര ദൃശ്യം.
ഭാരതപുഴ ഷൊർണൂരിൽ നിന്നുള്ള ദൃശ്യം ഭാരതപ്പുഴക്കു കുറുകെയുള്ള തടയണപ്പാലം (വെള്ളീയാങ്കല്ല്) തൃത്താലയിൽ നിന്നുള്ള ദൃശ്യം
കേരളത്തിലെ രണ്ടാമത്തെ നീളം കൂടിയ നദിയാണു ഭാരതപ്പുഴ .
നിള എന്നപേരിലും ഈ നദി അറിയപ്പെടുന്നു.
കേരളത്തിലൂടെ ഒഴുകുന്ന നദികളിൽ ഏറ്റവും വലിയ നദിയാണ് ഭാരതപ്പുഴ .
അതേസമയം, പൂർണമായും കേരളത്തിലൂടെ ഒഴുകുന്ന നദികളിൽ വലുത് പെരിയാർ ആണ്.
പശ്ചിമ ഘട്ടത്തിൽനിന്നും ഉത്ഭവിച്ച് അറബിക്കടലിൽ പതിക്കുന്ന ഭാരതപ്പുഴ 209 കിലോമീറ്റർ ദൂരം താണ്ടുന്നു.
വെറുമൊരു നദി എന്നതിനേക്കാൾ ഭാരതപ്പുഴ കേരളത്തിന്റെ സാംസ്കാരിക ചിഹ്നങ്ങളിലൊന്നാണ്.
പ്രകൃതി ഭംഗിയാൽ സമ്പന്നമായ നിളാതീരങ്ങൾ ഏറെ പ്രശസ്തമാണ്.
അമിതമായ മണൽ വാരൽ ഈ നദിയെ പാടെ തകർത്തു.
ജലഗതാഗതത്തിന് യോഗ്യമല്ലാതാക്കി.
മലയാള സാഹിത്യത്തിലും ഒട്ടേറെ മലയാളികളുടെ ജീ‍വിതത്തിലും നിളയുടെ സാന്നിധ്യം അടയാളപ്പെടുത്തുന്നുണ്ട്.
പേരാർ, കോരയാർ, വരട്ടാർ, വാളയാർ എന്നീ ശുദ്ധദ്രാവിഡനാമങ്ങളും  ഭാരതപ്പുഴ, നിള, ഗായത്രി, മംഗലനദി എന്നീ സംസ്കൃതനാമങ്ങളും ഈ നദിക്കുണ്ട്.
നിളയുടെ വഴി
ഭാരതപ്പുഴയുടെ പ്രധാനശാഖ ഉത്ഭവിക്കുന്നത് പശ്ചിമഘട്ടത്തിലെ ആനമലയിൽ ( തമിഴ്‌നാട് സംസ്ഥാനത്തിൽ) നിന്നാണ്.
പടിഞ്ഞാറോട്ടൊഴുകുന്ന ഈ പുഴ കേരളത്തിലെ പാലക്കാട് , തൃശ്ശൂർ , മലപ്പുറം ജില്ലകളിൽ കൂടി ഒഴുകുന്നു.
പല കൈവഴികളും നിളയിൽ ഇതിനിടക്ക് ചേരുന്നു.
40 കിലോമീറ്ററോളം ദൂരത്തിൽ പൊള്ളാച്ചി വരെ പുഴ വടക്കോട്ടാണ് ഒഴുകുന്നത്.
പറളിയിൽ കണ്ണാ‍ടിപ്പുഴയും കൽ‌പ്പാത്തിപ്പുഴയും ഭാരതപ്പുഴയിൽ ചേരുന്നു.
അവിടെനിന്ന് പൊന്നാനിയിൽ ചെന്ന് ലക്ഷദ്വീപ് കടലിൽ പതിക്കുന്നതുവരെ ഭാരതപ്പുഴ പടിഞ്ഞാറോട്ടൊഴുകുന്നു.
ഭാരതപ്പുഴയുടെ കടലിനോടു ചേർന്നുള്ള ഒരു ചെറിയ ഭാഗമൊഴിച്ച് മറ്റുഭാഗങ്ങൾ നദീജല ഗതാഗതത്തിന് അനുയോജ്യമല്ല.
ഇതിനു കാരണം മണൽ വാരൽ തന്നെയാണ്.6,186 ചതുരശ്ര കിലോമീറ്റർ വ്യാപ്തിയുള്ള ഭാരതപ്പുഴയുടെ നദീതടം കേരളത്തിലെ എല്ലാ നദീതടങ്ങളിലും വെച്ച് വലുതാണ്.
ഇതിന്റെ മൂന്നിൽ രണ്ടു ഭാഗത്തെക്കാൾ അൽപ്പം കൂടുതൽ (4400 ച.കി.മീ) കേരളത്തിലും, ബാക്കി (1786 ച.കി.മീ) തമിഴ്‌നാട്ടിലുമാണ്.
വലിയ നദീതടമുണ്ടെങ്കിലും കേരളത്തിലെ മറ്റു നദികളെ അപേക്ഷിച്ച് ഭാരതപ്പുഴക്ക് ഒഴുക്കു കുറവാണ്.
പുഴയുടെ ഒരു വലിയ ഭാഗവും അധികം മഴ ലഭിക്കാത്ത ഭൂപ്രദേശങ്ങളിലൂടെ ഒഴുകുന്നതാണ് ഇതിനു കാരണം.
സ്വാതന്ത്ര്യലബ്ധിക്കുശേഷം പുഴയ്ക്കു കുറുകെ പല അണക്കെട്ടുകളും കെട്ടിയതും ഭാരതപ്പുഴയുടെ ഒഴുക്ക് കുറച്ചു.
ഇന്ന് വേനൽക്കാലത്ത് പുഴയുടെ പല ഭാഗങ്ങളിലും ഒട്ടും തന്നെ ഒഴുക്കില്ല.
അനധികൃതമായ മണൽവാരലും ഇതിന് കാരണമാണ്.
കടുത്ത മാലിന്യപ്രശ്നം മറ്റൊരു കാരണമാണ്.
നദിയിലെ ഒഴുക്ക് കൂട്ടാനും മാലിന്യം വരുന്നത് തടയാനും വിവിധ ശ്രമങ്ങൾ നടത്തിയെങ്കിലും ഒന്നും വിജയം കണ്ടിട്ടില്ല.
കേരളത്തിലൂടെ ഒഴുകുന്ന ഏറ്റവും വലിയ നദിയാണ് നിള.
അതേ സമയം പൂർണ്ണമായും കേരളത്തിലൂടെ ഒഴുകുന്ന ഏറ്റവും വലിയ നദി പെരിയാർ ആണ്.
ഭാരതപ്പുഴ പല നഗരങ്ങളുടെയും ഗ്രാമങ്ങളുടെയും ജീവനാഡിയാണ്.
പാലക്കാട് , പറളി , കിള്ളിക്കുറിശ്ശിമംഗലം , ഒറ്റപ്പാലം , ഷൊർണ്ണൂർ , പട്ടാമ്പി , തൃത്താല , വരണ്ട്കുറ്റിക്കടവ് , തിരുവേഗപ്പുറ , കൂടല്ലൂർ , പള്ളിപ്പുറം , കുറ്റിപ്പുറം , കുമ്പിടി എന്നിവ ഭാരതപ്പുഴ ഒഴുകുന്ന പട്ടണങ്ങളിലും ഗ്രാമങ്ങളിലും ഉൾപ്പെടും.
പള്ളിപ്പുറം പട്ടണം ഉൾക്കൊള്ളുന്ന പരുതൂർ ഗ്രാമം തൂതപ്പുഴയുടെയും ഭാരതപ്പുഴയുടെയും സംഗമസ്ഥാനത്താണ്.
മായന്നൂരിൽ വച്ച് ഗായത്രിപ്പുഴ ഭാരതപ്പുഴയിൽ ലയിക്കുന്നു.
ജലസേചനം-ഗതാഗതം